Greiða yfir 122 milljarða sekt vegna mútugreiðslna Fyrirtækið játar á sig glæpina og greiðir þessa háu sekt , samkvæmt yfirlýsingu bandaríska dómsmálaráðuneytisins , sem hefur haft fyrirtækið til rannsóknar árum saman . AFP Sænska fjarskiptafyrirtækið Ericsson hefur samþykkt að greiða bandarískum yfirvöldum meira en einn milljarð bandaríkjadala , yfir 122 milljarða íslenskra króna , vegna ásakana á hendur fyrirtækinu um að hafa stundað mútugreiðslur í fimm ríkjum . Fyrirtækið játar á sig glæpina og greiðir þessa háu sekt , samkvæmt yfirlýsingu bandaríska dómsmálaráðuneytisins , sem hefur haft fyrirtækið til rannsóknar árum saman . Í yfirlýsingunni er haft eftir Geoffrey Berman , lögmanni bandarískra yfirvalda í málinu , að sænska fyrirtækið hafi játað að hafa verið viðriðið spillingu í fimm ríkjum um langt skeið til þess að treysta tök sín á fjarskiptamarkaði og tryggja sér samninga við ríkisstjórnir um uppbyggingu fjarskiptakerfa . Samkvæmt nýlegri frétt Bloomberg um ásakanirnar á hendur Ericsson hefur sænska fyrirtækið verið í samstarfi við löggæsluyfirvöld frá árinu 2013 vegna þessarar rannsóknar og hafði þegar tekið frá fjármuni til þess að greiða væntanlega sektargreiðslu vestanhafs . Bloomberg sagði frá því að fyrirtækið hefði framið brot sín í Kína , Djibútí , Indónesíu , Kúveit , Sádi-Arabíu og Víetnam .